Mixail Saltayev. Mixail Saltaev (1962-yil 19-noyabrda tugʻilgan, Toshkent viloyati, Chirchiq) — sovet va oʻzbek shaxmatchisi , SSSR sport ustasi (1986), grossmeyster (1995). Sportga oid tarjimai holi. Oʻzbekiston SSR terma jamoasi tarkibida 1991-yilda SSSR xalqlari Spartakiadasida bronza medali sovrindori boʻlgan (respublika terma jamoasi Armaniston SSR jamoasi bilan 2-3 oʻrinlarni boʻlishib, qoʻshimcha koʻrsatkichlar boʻyicha unga yutqazgan). Oʻzbekiston terma jamoasi tarkibida uchta shaxmat olimpiadasi ishtirokchisi boʻlgan (1992, 1996 va 1998-yillar; 1996-yilda 1-doskada oʻynagan). 1992-yilda Oʻzbekiston terma jamoasi olimpiadaning kumush medali sovrindori boʻlgan. 1995-yilgi Osiyo terma jamoasi tarkibida terma jamoalar oʻrtasidagi Osiyo chempionatida ham qatnashgan. Terna jamoa turnirning bronza medali sohibiga aylangan, Saltayev 3-doskada 3-natijani koʻrsatib, shaxsiy bronza medalini qoʻlga kiritgan. Bir qator xalqaro turnirlar gʻolibi va sovrindori. 1996 va 1998-yillardagi Osiyo chempionati ishtirokchisi. Oʻzbekistonda oʻtkazilgan koʻp turnirlarning ishtirokchisi, jumladan, A.Xoʻjayev va G.T.Agzamov xotiralariga bagʻishlangan oʻyinlar. 1990-yillarning oxiridan boshlab Bundesliga va Belgiya shaxmat ligasida faol ishtirok etib kelmoqda.